ТӨСВИЙН ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ 
ХУУЛИЙН ТӨСЛИЙН ТАЛААРХ 
ОЛОН НИЙТИЙН ХЭЛЭЛЦҮҮЛГИЙН ТАЙЛАН
Улсын Их Хурлын гишүүн С.Цэнгүүн нь Улсын Их Хурлын тухай хуулийн 8 дугаар зүйлийн 8.1.1-д заасан бүрэн эрхийнхээ хүрээнд төсвийн хөрөнгө оруулалтын төсөл, арга хэмжээг нотолгоо, үнэлгээнд үндэслэн сонгон шалгаруулж, эрэмбэлэх, төсвийн урсгал зардлын мэдээллийн ил тод байдлыг нэмэгдүүлэх, төсөв боловсруулах үйл явцад олон нийтийн оролцоог бодитой хангах, хариуцлагын тогтолцоог боловсронгуй болгох зорилгоор Төсвийн тухай хуульд нэмэлт, өөрчлөлт оруулах тухай хуулийн төслийг боловсруулсан.
Хууль тогтоомжийн тухай хуульд заасны дагуу олон нийтээс санал авах зорилгоор хуулийн төслийг 2026 оны 6 дугаар сарын 15-ны өдөр Улсын Их Хурлын албан ёсны d.parliament.mn цахим сайтад байршуулсан. Цахим хэлэлцүүлгийн хугацаанд хуулийн төслийн холбогдох заалттай холбоотой нийт 2 санал ирүүлснээс нэг нь хуулийн төсөлтэй холбоогүй, сэтгэгдлийн шинжтэй байсан тул саналын тайланд тусгаагүй болно.
Түүнчлэн иргэн, хуулийн этгээдэд урьдчилан нээлттэй мэдээлж, оролцох боломжийг хангасны үндсэн дээр 2026 оны 7 дугаар сарын 2-ны өдөр Төрийн ордны Үндсэн хууль танхимд 09:00–11:30 цагийн хооронд хуулийн төслийн танхимын хэлэлцүүлгийг зохион байгуулсан. Хэлэлцүүлэгт төрийн байгууллага, иргэний нийгмийн байгууллага, аж ахуйн нэгж, иргэдийн төлөөлөл 30 орчим оролцогч оролцож, хууль санаачлагчийн зүгээс хуулийн төслийн үзэл баримтлал, гол зохицуулалтыг танилцуулан, оролцогчдын асуултад хариулсан.
Оролцогчид хуулийн төсөлтэй холбоотой санал, шүүмж, байр сууриа чөлөөтэй илэрхийлсэн бөгөөд оролцогчдоос бичгээр ирүүлсэн саналыг ажлын хэсэг тухай бүр судалж, хуулийн төсөлд тусгах боломжтой эсэхийг үнэлсэн. Улмаар санал гаргасан иргэдэд 2026 оны 7 дугаар сарын 9-ний өдөр тухайн саналыг хэрхэн шийдвэрлэсэн талаарх хариу, мэдээллийг хүргүүлсэн болно.
Засгийн газрын албан ёсны санал, дүгнэлт, мөн Үндэсний аудитын газар, Монголын Үндэсний Худалдаа Аж Үйлдвэрийн Танхим зэрэг байгууллагуудын бичгээр ирүүлсэн болон хэлэлцүүлэгт оролцогчдоос гаргасан нийт 76-н саналыг ажлын хэсэг тухай бүрд нь судалж, хуулийн төсөлтэй холбоотой эсэх, үзэл баримтлалд нийцэж байгаа эсэхийг үнэлсэн. Үүний үр дүнд иргэдэд зориулсан төсвийн танилцуулгын агуулга, нээлттэй өгөгдлийн зохицуулалт, урсгал зардлыг нарийвчлан тайлагнах, олон нийтийн саналыг эргэн мэдэгдэх, дараа оны төсөвт тусгах зэрэг давхардсан тоогоор 22 саналыг хүлээн авч хуулийн төсөлд тусгав. Харин төсөвтэй холбоотой асуудлаар УИХ-ын гишүүдэд хариуцлага тооцох, бусад хуультай холбоотой болон хуулийн төслийн үзэл баримтлалд нийцэхгүй, судалгаа, үндэслэл дутуу зарим саналыг хүлээн аваагүй болно. Санал гаргасан иргэд, байгууллагуудад саналыг хэрхэн шийдвэрлэсэн тухай хариу мэдээллийг 2026 оны 7 дугаар сарын 9-ний өдөрт багтаан хүргүүлсэн.

	Байгууллага, нэр, хаяг тодорхойгүй оролцогч
	Хуулийн төсөлд тусгагдсан 32.2.24 дэх заалтад “Олон нийтийн саналын дагуу ...” гэсэн талаар
“Сүүлд нэг гишүүн лав олон нийт гэж хэнийг хэлдэг юм байгаа харагдсан. тодотгож өгвөл зүгээр юмуу. тоогоор илэрхийлж ...” 
	Олон нийт гэсэн нэр томъёог Төсвийн тухай хууль төдийгүй бусад хууль тогтоомжуудад нийтлэг хэрэглэж байгаа тул энэ жишгийн дагуу хэвээр үлдээх нь зүйтэй гэж үзэж байна.
	

	Улсын Их Хурлын гишүүн С.Цэнгүүнээс санаачлан боловсруулсан Төсвийн тухай хуульд нэмэлт, өөрчлөлт оруулах тухай хуулийн төсөлд өгөх Засгийн газрын санал, дүгнэлт

	Засгийн газрын санал, дүгнэлт
	Хуулийн төслийн 1 дүгээр зүйлээр нэмэхээр тусгасан Төсвийн тухай хуулийн 27.7, 271.3, 28.11 дахь хэсэг болон 27.1.8, 29.3.7 дахь заалтаар төсвийн хөрөнгө оруулалтын төсөл, арга хэмжээг үнэлэх, оноо өгөх, эрэмбэлэх, үнэлгээ, эрэмбэ хийгдээгүй төсөл, арга хэмжээг улсын төсөвт тусгахыг хориглох зохицуулалт тусгасан байна. Хүчин төгөлдөр мөрдөж байгаа Төсвийн тухай хуулийн 28 дугаар зүйлийн 28.3, 28.11, 291 дүгээр зүйлийн 291.1, 291.3 дахь хэсэгт төсөл, арга хэмжээний тэргүүлэх ач холбогдол, хэрэгжүүлэх дараалал, эдийн засгийн үр ашиг, нийгмийн ач холбогдлын аргачлал, урьдчилсан үнэлгээ, санхүүжилтийн эх үүсвэрийн эрэмбийг зохицуулсан.
Мөн хуулийн төсөлд тусгагдсан “жигнэсэн оноо”, “салбарын эрэмбэ”, “боломжит үр нөлөө” зэрэг шинэ нэр томъёог тодорхойлоогүй, “зорилтот бүлэг”, “зарцуулах бүлэг”, “бусад шаардлагатай мэдээлэл” зэрэг тодорхой бус нэр томъёог мөн хуулийн нэр томъёоны тодорхойлолт хэсэгт тусгах шаардлагатай;
	Хуулийн төслийн энд дурдсан заалтууд нь тус заалтуудтай утга давхцахаас илүү төсөв боловсруулах харилцааг нарийвчлан тодорхойлсон байх тул тус заалтуудыг хэвээр үлдээхээр тогтов. Харин “жигнэсэн оноо”, “салбарын эрэмбэ”, “боломжит үр нөлөө”, “зарцуулах бүлэг” зэрэг тодорхой бус нэр томъёог утга алдуулахгүйгээр тухайн хуулийн агуулгын хүрээнд өөрчлөн найруулав. Харин “бусад шаардлагатай мэдээлэл” гэх агуулгыг хуулийн дагуу журам боловсруулахдаа тус заалтад дурдсан агуулгыг алдагдуулахгүйгээр нарийвчлан зохицуулах боломжийг хариуцсан яаманд үлдээх зорилготой тул хэвээр үлдээв.
	271.3.Санхүү, төсвийн асуудал эрхэлсэн төрийн захиргааны төв байгууллага улсын хөрөнгө оруулалтын төслийг урьдчилсан үнэлгээний аргачлалд заасан шалгуур үзүүлэлт бүрийн ач холбогдолд дүйцүүлсэн онооны босгод үндэслэн үнэлж, онооны нийлбэр дүнгээр эрэмбэлэн, тухайн төслийг хэрэгжүүлэхэд шаардлагатай санхүүжилтийн эх үүсвэрийг тодорхойлно.
[bookmark: _Hlk238041393]29.3.7.Улсын хөрөнгө оруулалтын төсөл, арга хэмжээг энэ хуулийн 27.1.8-д заасан үнэлгээ, эрэмбэд үндэслэн, төсвийн хязгаарт багтаан, төсвийн ерөнхийлөн захирагчид хамаарах төсөл, арга хэмжээний эрэмбийн дарааллыг алдагдуулахгүйгээр төсвийн төсөлд тусгана.
[bookmark: _Hlk238041540]281.2.5.5.төсвийн бодлогын хувилбар, төсвийн төслийн хэрэгцээ шаардлага, үр нөлөө, ач холбогдол;
[bookmark: _Hlk238041636]31.4.8.Урсгал зардлыг зардлын нэр, төрөл, зориулалт, нэгж өртөг, тоо хэмжээ, нийт үнэ, үр өгөөжийг хүртэх бүлэг эсхүл төрийн албан хаагч, иргэдийн тоо болон хэрэгжилтийн үр дүнтэй уялдуулсан нарийвчилсан тооцоо;
32.2.23.Урсгал зардлыг зардлын нэр, төрөл, зориулалт, нэгж өртөг, тоо хэмжээ, нийт үнэ, үр өгөөжийг хүртэх бүлэг эсхүл төрийн албан хаагч, иргэдийн тоо зэргээр ангилж төсвийн захирагч бүрээр нарийвчилсан тооцоо;

	Хуулийн төслийн 1 дүгээр зүйлээр нэмэхээр тусгасан Төсвийн тухай хуулийн 281.7, 281.8 дахь хэсэг, 281.2.5, 281.2.5.1-281.2.5.5, 32.2.24 дэх заалтад төсвийн төслийн хялбаршуулсан танилцуулга, “иргэдийн төсөв”, олон нийтийн санал, түүний шийдвэрлэлтийг тайлагнах ижил төстэй зохицуулалтыг давхардуулан тусгажээ.
Төсвийн тухай хуулийн 281 дүгээр зүйлийн 281.5 дахь хэсэгт иргэдэд зориулсан төсвийн хялбаршуулсан танилцуулгыг боловсруулахаар заасан бөгөөд уг танилцуулгыг заавал агуулах мэдээлэл, танилцуулгын загвар, хэлбэр, хэлэлцүүлэг зохион байгуулах ажиллагааг Төсвийн тухай хуулийн 281.5 дахь хэсэгт заасан журмаар зохицуулсан.
Иймд Төсвийн хялбаршуулсан танилцуулгад заавал тусгах агуулга, болон зохицуулалтыг дээрх журамд нэмэлт оруулах замаар шийдвэрлэх боломжтой байна;
	Төсвийн тухай хуулийн 281 зүйлийн 281.5 дахь хэсэгт иргэдэд зориулсан төсвийн хялбаршуулсан танилцуулга боловсруулах тухай зохицуулсан боловч тухайн танилцуулга ямар агуулга, бүтэцтэй байх олон нийтэд хүргэх хэлбэр зэргийг тодорхойлоогүй байна. Түүнчлэн энэ үйл ажиллагааг одоогийн байдлаар журмаар зохицуулж байгаа тул журмыг тухайн үеийн нөхцөл байдалд тохируулан өөрчлөх, журмын зарим зүйл заалтыг мөрдөхгүй байх зэрэг зөрчил гарах магадлалтай байна. Иймд 281.5-д танилцуулгын хэлбэр, агуулга зэргийг тодорхой нарийвчлан заасан болно. Харин 281.7-д төсвийн төслийн талаарх олон нийтийн хэлэлцүүлэгт оролцогчдын саналыг төсвийн төсөлд тусгасан эсэхийг тухайн иргэнд мэдэгдэх, нэгдсэн тайланг олон нийтэд нээлттэй мэдээлэх харилцааг, 281.8-д төсвийн төслийн хялбаршуулсан танилцуулга боловсруулах аргачлалыг хуульд үндэслэн журмаар зохицуулах талаар, 32.2.24 дэх заалтад Улсын Их Хуралд өргөн мэдүүлэх төсвийн төсөлд төсвийн төслийн талаарх олон нийтийн санал, холбогдох тайланг тусгах талаар зохицуулсан. Тиймээс эдгээр заалтууд нь утга, зохицуулах харилцаа давхардсан зүйлгүй юм.

	Хуулийн төслийн 1 дүгээр зүйлээр нэмэхээр тусгасан Төсвийн тухай хуулийн 31.4.8, 32.2.23 дахь заалтад төсвийн урсгал зардлын нэр төрөл, зориулалт, нэгж өртөг, тоо, хэмжээ, нийт үнэ, зорилтот бүлэг болон үр дүнгийн мэдээллийг тусгахаар заасан нь Төсвийн тухай хуулийн 31 дүгээр зүйлийн 31.4.6 дахь заалттай агуулгын хувьд давхардаж байгаа бөгөөд төсвийн төсөл боловсруулах болон Улсын Их Хуралд өргөн мэдүүлэх үед шатанд төсвийн ерөнхийлөн захирагч нараас ижил мэдээллийг давтан шаардах нөхцөл үүсгэхээр байна. Түүнчлэн төсвийн төсөлд тусгах мэдээллийг Сангийн сайдын 2025 оны 112 дугаар тушаалаар баталсан “Төсвийн зарлагын эдийн засгийн ангиллын тайлбар”, Зардлын зориулалт болон арга хэмжээний ангилал”-д тусган хэрэгжүүлдэг болохыг анхаарах;
	Одоогийн хуулийн дагуу төсвийн төслийг Улсын Их Хурал өргөн мэдүүлсэн, олон нийтэд танилцуулсан танилцуулгад Урсгал зардлын нарийвчилсан мэдээлэл тусгагддаггүй бөгөөд төсвийн ерөнхийлөн захирагчийн нийт урсгал зардал хэлбэрээр бичигддэг. Үүний улмаас Улсын Их Хурал болон олон нийтийн хэлэлцүүлгээр урсгал зардлын талаар санал гаргах боломж хязгаарлагдмал байдаг. Иймд дээрх заалтуудыг хуулийн төсөлд хэвээр хадгалах нь зөв гэж үзлээ.
	

	5
	
	Хуулийн төслийн 2 дугаар зүйлээр өөрчлөн найруулахаар тусгасан Төсвийн тухай хуулийн 70.2 дахь хэсэгт төрийн албан хаагчийг ажлаас халах үндэслэлд 27.1.8, 27.7, 32.2.6 дахь заалтыг нэмж тусгасан нь төсвийн төслийг боловсруулах олон үе шаттай ажиллагаанд оролцсон албан хаагчийг оролцсон оролцоо, үр дагаврыг харгалзахгүйгээр ажлаас халах ижил үр дагаварт хүргэхээр байгаа нь хуулийг хэрэгжүүлэхэд тодорхой бус нөхцөл байдлыг үүсгэж болзошгүй байгааг анхаарах;
	Төсвийн төсөл боловсруулахад тавигддаг Улсын хөгжлийн жилийн төлөвлөгөөнд суурилсан байх зарчим нь төсвийн сахилга бат, улсын урт, дунд хугацааны төрийн бодлогыг тууштай хэрэгжүүлэхэд нэн чухал шаардлага тул хариуцлага алдсан төрийн албан хаагчид хүлээлгэх хариуцлагыг илүү тодруулсан болно. Хариуцлага хүлээлгэхээр тооцсон энэхүү гурван заалт нь төсвийн хөрөнгөөр хэрэгжүүлэх төсөл, арга хэмжээг төлөвлөх, төсвийн төсөлд тусгах шат дарааллыг зохицуулсан бөгөөд аль нэгийг орхигдуулвал төсвийн хөрөнгө оруулалтын төлөвлөгөөнд хуульд заагаагүй өөрчлөлт орох, төсвийн хөрөнгө үр ашиггүй зарцуулагдах үндэс болох магадлалтай. Ийнхүү төрийн албан хаагчийн оролцох шат дамжлагыг тодорхой заасан тул оролцоогүй албан хаагч хохирох эрсдэл бага юм. Мөн удирдах шатны буюу улс төрийн болон төрийн захиргааны шийдвэр гаргах түвшний албан хаагчид хариуцлага тооцох нөхцөлийг уг заалтад тодорхой дурдсан болно.

	Хуулийн төслийн бүтэц, зүйл, хэсэг, заалтын дугаарлалт, эшлэл, нэр томъёо, найруулгыг Хууль тогтоомжийн тухай хуулийн 29 дүгээр зүйлд заасан хуулийн төслийн эх бичвэрийн агуулгад тавигдах нийтлэг шаардлагад нийцүүлэх шаардлагатай.              Түүнчлэн хуулийн төсөлд хавсаргасан хууль тогтоомжийн хэрэгцээ, шаардлагыг урьдчилан тандан судалсан тайланг Хууль тогтоомжийн тухай хуулийн 13.3-т заасан болон холбогдох аргачлалд нийцүүлэн боловсруулаагүй, шийдвэрлэхээр зорьж байгаа асуудлын шалтгаан, цар хүрээ, одоогийн зохицуулалтын дутагдал, зохицуулалтын боломжит хувилбар, тэдгээрийн эерэг, сөрөг үр нөлөө болон хуульд нэмэлт, өөрчлөлт оруулах зайлшгүй шаардлагыг судалгаа, тооцоололд үндэслэн тодорхой тусгаагүй байгааг анхаарах;
	Хуулийн төслийг Хууль тогтоомжийн тухай хуулийн нийтлэг шаардлагууд тухайлбал 29 дүгээр зүйлд нийцүүлэн боловсруулсан. Мөн энэхүү саналыг харгалзан үзэж хуулийн төслийн найруулгыг тухайн хууль болон бусад төсвийн талаарх хууль тогтоомжийн бичвэр, томъёололтой нийцүүлэн ахин хянасан болно. Мөн Хууль тогтоомжийн хэрэгцээ, шаардлагын тандан судалгааг Хууль тогтоомжийн тухай хуулийн 13 дугаар зүйлийн 13.3-т заасан “... хүчин төгөлдөр үйлчилж байгаа хуульд зарчмын шинжтэй зохицуулалт шинээр нэмж оруулж байгаа хуулийн төслийг боловсруулах ...” агуулгын хүрээнд боловсруулсан болно. Мөн саналд дурдсан шаардлагуудыг Засгийн газрын 2016 оны 59 дүгээр тогтоолын нэгдүгээр хавсралт буюу Хууль тогтоомжийн хэрэгцээ, шаардлагыг урьдчилан тандан судлах аргачлалд заасны дагуу тодорхой дурдаж шинжилгээ хийсэн гэж үзэж байна.

	Засгийн газраас төсвийн хөрөнгө оруулалтын төлөвлөлт, үнэлгээ, эрэмбэлэлт, хэрэгжилт, санхүүжилт, хяналт, тайлагналт, хөрөнгийн удирдлагын харилцааг зохицуулах зорилгоор Төсвийн хөрөнгө оруулалтын удирдлагын тухай хуулийн төслийг боловсруулж байгаа бөгөөд хууль санаачлагчийн хуулийн төслийн үзэл баримтлалд дурдагдсан улсын төсвийн хөрөнгө оруулалтын төлөвлөлт, зарцуулалтын ил тод байдал, хяналт, олон нийтийн оролцоо, тайлагналт, төсвийн сахилга, хариуцлагыг сайжруулах, төсвийн хөрөнгө оруулалтын төсөл, арга хэмжээг эдийн засаг, нийгмийн үр өгөөжид суурилан эрэмбэлэх зохицуулалтыг уг хуулийн хүрээнд боловсронгуй болгон нэгдмэл байдлаар зохицуулах боломжтой байна." гэжээ.
	Саналын дагуу Засгийн газраас боловсруулж буй Төсвийн хөрөнгө оруулалтын удирдлагын тухай хуулийн төсөлд холбогдох заалтыг тусгуулахаар албан бичгээр хандахаар тогтов.
	

	Танхимын хэлэлцүүлгийн санал

	Монголын Барилгачдын нэгдсэн холбооны
Гүйцэтгэх захирал: н.Өлзийбат
	Нийтийн сонсголын тухай хуулийн 9.3-ыг заавал хийх.
	Төсвийн тухай хуулийн төслийн үзэл баримтлал, зохицуулах харилцаанд хамаарахгүй тул энэ саналыг тусгах боломжгүй.

	УИХ-ын Хяналт шалгалтын тухай хуулийн 5.1-д заасан мэдээллийн санг тогтмол ажиллуулах.
	Улсын Их Хурлын хяналт шалгалтын тухай хуулиар нэгэнт зохицуулагдсан харилцаа тул хуулийн төсөлд нэмж тусгах боломжгүй.

	Хэмнэлтийн тухай хуулийн 13.1.1-ийг хасах.
	Төрийн хэмнэлтийн тухай хуульд өөрчлөлт оруулахтай холбоотой энэ санал нь дээрх төсвийн тухай хуулийн хамрах хүрээнд орохгүй тул хүлээн авах боломжгүй.

	70.2 дугаар заалтад заасан, албан тушаалтныг ажлаас халах үндэслэлийг шатлалтай болгох (сануулах, торгох, халах).
	Төрийн албан хаагчийг дурдсан шалтгаанаар шууд ажлаас чөлөөлөх нь хэт хатуу зохицуулалт байж болох тул Төрийн албаны хууль, Хөдөлмөрийн хуультай уялдуулан шаталсан арга хэмжээ авах боломжийг нарийвчлан судлав. Энэхүү зохицуулалт нь төсвийн сахилга батыг сайжруулах, үрэлгэн байдлыг бууруулахад чиглэсэн. Иймд энэхүү агуулгыг ажлаас хоцрох, зан харилцааны доголдол гаргах зэрэг ажилтан, байгууллагын хүрээнд шийдвэрлэх боломжтой зөрчил, дутагдалтай адилтган үзэх нь өрөөсгөл төдийгүй нийгэм, зарим тодорхой бүлэгт сөрөг нөлөөтэй байх магадлалтай гэж үзлээ. Мөн энэ хууль бус үйлдэлд ажлаас халах бус сануулах, торгох шийтгэл ногдуулах нь тус заалтуудын хэрэгжилтийг бууруулах эрсдэлтэй. Тэгэхээр хуулийн төслийн ажлаас халах зохицуулалтыг хэвээр үлдээхээр тогтов.

	Төсвийн тухай хуулийн 281.1.1-ийг илүү өргөн хүрээнд найруулах.
	Хуулийн төслийн үндсэн зорилгын нэг нь төсвийн төсөлд олон нийтийн оролцоог нэмэгдүүлэх явдал тул энэ саналыг хүлээн авах боломжтой бөгөөд заалтыг хэрхэн өргөн хүрээнд авч үзэх талаар судалж байна. Төсвийн тухай хуулийн 281.1.1 буюу Төсвийн төсөл боловсруулахад олон нийтийн хэлэлцүүлэг зохион байгуулах хэлбэр, зохион байгуулалтыг уг зүйлийн 281.2-т нарийвчлан зохицуулсан бөгөөд олон нийтэд зориулсан төсвийн танилцуулгын шаардлагыг хуулийн төсөлд дэлгэрэнгүй дурдаж оруулсан. Иймд энэ санал нь хуулийн төсөлд туссан гэж үзэж байна.

	Засгийн газрын 2024 оны 93 дугаар тогтоолоор баталсан журмын хэрэгжилтийг хянах.
	Энэ санал Төсвийн тухай хуульд нэмэлт, өөрчлөлт оруулах тухай хуулийн төслийн үзэл баримтлалд хамаарахгүй харилцаа тул хуулийн төсөлд тусгах боломжгүй.

	Төсвийн төслийг Засгийн газраас УИХ-д өргөн барихдаа Word, Excel файлын хэлбэрээр хамт хавсаргах.
	Энэхүү санал нь хуулийн төсөл дэх 32.2.6 дахь заалтыг илүү ил тод, нээлттэй болгоход чиглэгдсэн тул хүлээн авч тус заалтыг нэмж найрууллаа.
	Өөрчлөн найруулах
32.2.6.Төслийн дугаар, төсөл, арга хэмжээний нэр, хүчин чадал, байршил, эхлэх дуусах хугацаа, төсөвт өртөг /анхны, сүүлийн, анхны төсөвт өртөг өөрчлөгдсөн бол өөрчлөгдсөн шалтгаан үндэслэл/, тухайн онд санхүүжих дүн, улсын хөгжлийн жилийн төлөвлөгөөнд тусгагдсан холбогдох арга хэмжээний дугаар, уг төлөвлөгөө дэх төсөл, арга хэмжээний эрэмбэ, эрэмбийн оноо, үндэслэл тайлбар болон бусад шаардлагатай мэдээллийг багтаасан хөрөнгө оруулалтын төсөл, арга хэмжээний жагсаалт /задгай, нээлттэй өгөгдөл хэлбэрээр,  санхүүжилтийн эх үүсвэрээр/;

	Төсөв дагаж батлагддаг тогтоолын төслүүдийн биелэлт, үр дүнг хяналттай болгох.
	Энэ санал нь УИХ-ын хяналт шалгалтын чиг үүрэгтэй холбоотой бөгөөд хуулийн төслийн зохицуулах харилцаанд хамаарахгүй тул хүлээн авах боломжгүй. 

	Төсвийн тухай хуулийн 10.2-т заасан 9 гишүүний бүрэлдэхүүнтэй орон тооны бус зөвлөлийг ил тод, байнгын сонгон шалгаруулалттай байгуулах.
	Уг санал хуулийн төслийн үзэл баримтлал, зорилгод хамаарахгүй тул хүлээн авах боломжгүй.

	Гишүүний хуулийн төслийн 281.7-д заасан журмаар зарлах хугацаатай болгох.
	Төсвийг олон нийтээр хэлэлцүүлэх хугацааг Төсвийн тухай хуульд тодорхой заасан. Хугацааг өөрөөр тогтмол болгох нь төсвийн цагалбарын хугацааг хуулиар өөрчилсөн тохиолдолд зөрчилдөх магадлалтай. Тиймээс уг саналыг хүлээн авах боломжгүй.

	Хан-Уул дүүргийн Засаг даргын тамгын газар Мэргэжилтэн: Г.Лувсанжамъян
	291.2.2.барилга байгууламжийн хувьд Барилгын тухай хуулийн 4.1.30-д заасан зураг төсөл болон сүүлийн хоёр жилийн хугацаанд хийгдсэн магадлалаар баталгаажсан төсөвтэй байх; гэсэн заалтын 2 жил гэснийг 4, 5 жил болгох.

	Энэ санал нь хуулийн төслийн агуулга, хөндөгдөж буй зүйл, заалтад хамаарахгүй тул тусгах боломжгүй.

	Мазаалай баавгай иноваци брэнд ХХК
Гүйцэтгэх захирал: Б.Уранчимэг
	Мэдээллийн нэгдсэн санг ил тод, нээлттэй болгож ААН-ийг илүү дэмжих.
	Хуулийн төслийн 291.6 заалтад төсвийн танилцуулгыг иргэдэд ойлгомжтой хэлбэрээр боловсруулж, нээлттэй байршуулах, холбогдох мэдээллийг Мэдээллийн нэгдсэн санд байршуулах талаар аль хэдийн тусгасан. 
	281.1.Тухайн жилийн төсвийн төслийг боловсруулахад олон нийтийн оролцоог дараах байдлаар хангана:
Шинээр өөрчлөн найруулах
281.1.2.энэ хуулийн 281.2.5-д заасан төсвийн төслийн танилцуулга болон холбогдох баримт бичгүүдийг Төрийн үйлчилгээний нэгдсэн цахим системд санал авах боломжтой байнгын ажиллагаатай хэлбэрээр байршуулж, шуурхай утас ажиллуулах.

	Сангийн яамны дэлгэрэнгүй төсвийн тодотголын файлыг иргэд нээлттэй харах боломжтой платформтой болгох.
	Хуулийн төслийн үзэл баримтлалд нийцэж байгаа тул хүлээн авч Төсвийн тухай хуулийн холбогдох заалтыг өөрчлөн найруулж тусгав.
	281.1.Тухайн жилийн төсвийн төслийг боловсруулахад олон нийтийн оролцоог дараах байдлаар хангана:
Шинээр өөрчлөн найруулах
281.1.2.энэ хуулийн 281.2.5-д заасан төсвийн төслийн танилцуулга болон холбогдох баримт бичгүүдийг Төрийн үйлчилгээний нэгдсэн цахим системд санал авах боломжтой байнгын ажиллагаатай хэлбэрээр байршуулж, шуурхай утас ажиллуулах.

	Иргэдээс авсан саналыг дараа оны төсөлд тусгах эсэхээ тухайн иргэдэд эргүүлэн мэдээлэх журамтай болгох.
	Иргэдийн саналыг дараа оны төсвийн төсөлд тусгах нь иргэд, аж ахуйн нэгжүүдийн идэвх, оролцоог нэмэгдүүлэх, хэлэлцүүлгийн ач холбогдлыг нэмэгдүүлэх тул саналыг хүлээн авч, хуулийн төсөлд тусгав.
	Өөрчлөн найруулах
[bookmark: _Hlk238042416]281.9.Төсвийн төслийн олон нийтийн хэлэлцүүлгээс гарсан санал, үр дүнг дараа оны төсвийн төслийг боловсруулахад мөрдлөгө болгоно.

	УИХ – Сайд – Дарга – холбогдох аж ахуйн нэгж – иргэд – бизнес эрхлэгч хоорондын нэгдсэн чиглэлийг уялдуулах.
	Хуулийн төслийн үзэл баримтлал, зорилгод хамаарахгүй тул хүлээн авах боломжгүй.

	Баянгол дүүргийн Засаг даргын газар Төсвийн ахлах мэргэжилтэн: Т.Боролзойхүү
	Хуулийн төсөл онолын хувьд сахилга батыг сайн шаардаж байгаа боловч хэрэгжилтийн механизм, аргачлал нь бодит амьдрал дээрх улс төрийн нөлөөллийг бүрэн хааж чадахгүй байх эрсдэлтэй гэсэн ерөнхий ажиглалт.

	281.7-д иргэдийн саналыг хүлээн авсан эсэхийг эргүүлэн мэдэгдэх үүрэг тусгах.
	Хуулийн төслийн 281.7-д иргэн, хуулийн этгээдийн гаргасан саналыг хүлээн авсан эсэхийг эргүүлэн мэдэгдэхээр тусгасан. Харин саналыг төсөлд тусгасан эсэх, тусаагүй бол үндэслэлийг санал гаргасан иргэн бүрд мэдэгдэх нь төрийн байгууллагын ачааллыг тодорхой хугацаанд огцом нэмэгдүүлэх, Сангийн яамны төсвийн төслөө сайжруулах, өргөн барих ажилд хүндрэл учрах магадлалтай тул олон нийтийн хэлэлцүүлгийн дүнг нээлттэй тайлагнах, ач холбогдол бүхий саналыг ирэх жилийн төсөлд тусгах зохицуулалтыг хуулийн төсөлд орууллаа.

	Одоогийн байдлаар иргэдийн саналыг хэрхэн авч, яаж хариу өгөх механизм /цахим систем, апп гэх мэт/ саналыг хүлээн ... мэдэгдэх боловч .......

	Хуулийн төслийн 281.7-д иргэн, хуулийн этгээдийн гаргасан саналыг хүлээн авсан эсэхийг эргүүлэн мэдэгдэхээр аль хэдийн тусгасан. Харин саналыг төсөлд тусгасан эсэх, тусаагүй бол үндэслэлийг санал гаргасан иргэн бүрд мэдэгдэх нь төрийн байгууллагын ачааллыг тодорхой хугацаанд огцом нэмэгдүүлэх, Сангийн яамны төсвийн төслөө сайжруулах, өргөн барих ажилд  хүндрэл учрах магадлалтай тул олон нийтийн хэлэлцүүлгийн дүнг нээлттэй тайлагнах, онцлох үр дүн, ач холбогдол бүхий саналыг ирэх жилийн төсвийн төсөлд тусгах зохицуулалтыг хуулийн төсөлд орууллаа.
	281.1.Тухайн жилийн төсвийн төслийг боловсруулахад олон нийтийн оролцоог дараах байдлаар хангана:
Шинээр өөрчлөн найруулах
281.1.2.энэ хуулийн 281.2.5-д заасан төсвийн төслийн танилцуулга болон холбогдох баримт бичгүүдийг Төрийн үйлчилгээний нэгдсэн цахим системд санал авах боломжтой байнгын ажиллагаатай хэлбэрээр байршуулж, шуурхай утас ажиллуулах.

	Нээлттэй Нийгэм Форум 
Төсвийн хөтөлбөрийн менежер Д.Оюунбадам
	Төсвийн хуулийн 6.2.5-д туссан төсвийн жилийн дундуур орлого бууруулах, зарлага нэмэгдүүлэх бодлогын шийдвэрийг дараагийн жилээс хэрэгжүүлдэг байх заалтыг нарийвчлан, хэрэгжилт хангаагүй тохиолдолд тооцох хариуцлагыг тодорхой болгох.
	Уг зохицуулалт нь одоогийн хуульд байгаа бөгөөд хэрэгжилтийг хангуулах талаар УИХ-ын гишүүний хувьд цаашид анхаарч ажиллана.

	Нийслэлийн төсвийн ил тод байдлыг дээшлүүлэх талаар тусгах.
	Төсвийн тухай хуулийн 67 дугаар зүйлийн 67.2-т “Орон нутгийн төсвийн төслийн танилцуулгад энэ хуулийн 32.2.1-32.2.12, 32.2.19, 32.2.20-д зааснаас гадна дараах зүйлийг тусгана” гэж заасан учраас Нийслэл төдийгүй дүүрэг, аймаг, сумд төсвийн төслөө энэ хуулийн төслийн шинэчилсэн үзэл баримтлалд нийцүүлэн боловсруулах нөхцөл бүрдэнэ. Тиймд ахин энэ хуулийн орон нутгийн төсвийн төсөл боловсруулах хэсэгт нэмэлт оруулах шаардлагагүй гэж үзлээ.

	Төсвийн Ерөнхийлөн захирагчдын төсвийн тодотголыг л зөвхөн УИХ баталдаг. Төсвийн тухай хуулийн 42.1 дэх заалтад өөрчлөлт оруулан Төсвийн шууд захирагч, Төсвийн төвлөрүүлэн захирагч нарын төсөвт зохицуулалтыг Төсвийн ерөнхийлөн захирагч УИХ-тай зөвшилцөлгүйгээр хийж байгааг болих.
	Энэхүү санал нь хуулийн төслийн шууд зорилгод хамаарахгүй байгаа бөгөөд энэ талаарх нарийвчилсан судалгаа, дүгнэлтгүй тул хөндөлгүй орхив.

	УИХ-аас батлах жилийн төсвийн хуулийн төсөлд зардлыг зөвхөн Төсвийн Ерөнхийлөн Захирагчаар нийт дүнгээр тусгаж байгааг өөрчилж, эдийн засгийн ангилал эсвэл зориулалт, чиг үүргийн ангиллаар тусгах.
	Урсгал зардлыг нарийвчилсан задаргаатайгаар төсвийн төсөлд тусгадаг болох зохицуулалт хуулийн төсөлд байгаа тул уг санал туссан гэж үзэв.

	Төсвийн тодотгол хийхдээ хөрөнгө оруулалтын (ХО) төслүүдийг тусгайлсан шинэ маягаар төсвийн төсөлд тусгадаг болох (Үүнд нэмэгдсэн, хасагдсан, өртөгт өөрчлөлт оруулсан бол ангилж тусгах).
	Хуулийн төслийн агуулга нийцэж байгаа тул төсвийн тухай хуулийн төсвийн тодотгол хэсэгт шинэ заалт хэлбэрээр нэмэлт оруулах нь зүйтэй гэж үзлээ.
	Шинээр нэмэх
[bookmark: _Hlk238042593]34.4.Төсвийн тодотголын төслийг боловсруулах, олон нийтээр хэлэлцүүлж нэгтгэн Улсын Их Хуралд өргөн барихдаа энэ хуулийн 28, 281, 29, 291, 30, 31 дүгээр зүйлд заасан нийтлэг зарчим, шаардлагуудыг мөрдөнө.

	Төсвийн хэрэгжилтийн хагас жилийн тайланг Засгийн газар УИХ-д хүргүүлж, УИХ хэлэлцэн дүгнэлт гаргадаг болгох.
	Энэ санал нь Төсвийн цагалбар, төсвийн жилтэй уялдаатай ойлголт тул нарийвчилсан судалгаа, хангалттай үндэслэл шаардлагатай гэж үзэж энэхүү хуулийн төслийн хүрээнд авч үзэх боломжгүй байна. Мөн хуулийн төслийн үзэл баримтлал, зорилгод хамаарах эсэх нь тодорхойгүй байна. 

	Ирэх оны төсвийн төсөл нийтлэхдээ Төсвийн тухай хуулийн 2 дугаар хавсралт тооцооллын хавсралтыг Excel файлаар хамт нийтлэх.
	Хуулийн төслийн төсвийн мэдээллийн хүртээмж, ил тод байдлыг нэмэгдүүлэх зорилготой нийцэж байгаа тул хүлээн авч, заалтыг нарийвчлан өөрчлөн найруулав.
	Өөрчлөн найруулах
32.2.6.Төслийн дугаар, төсөл, арга хэмжээний нэр, хүчин чадал, байршил, эхлэх дуусах хугацаа, төсөвт өртөг /анхны, сүүлийн, анхны төсөвт өртөг өөрчлөгдсөн бол өөрчлөгдсөн шалтгаан үндэслэл/, тухайн онд санхүүжих дүн, улсын хөгжлийн жилийн төлөвлөгөөнд тусгагдсан холбогдох арга хэмжээний дугаар, уг төлөвлөгөө дэх төсөл, арга хэмжээний эрэмбэ, эрэмбийн оноо, үндэслэл тайлбар болон бусад шаардлагатай мэдээллийг багтаасан хөрөнгө оруулалтын төсөл, арга хэмжээний жагсаалт /задгай, нээлттэй өгөгдөл хэлбэрээр,  санхүүжилтийн эх үүсвэрээр/;

	Монголын Эм Зүйч Байгууллагуудын Нэгдсэн Эм Холбоо Гүйцэтгэх захирал: И.Балжинням
	Төсвийн сахилга, хариуцлагын тогтолцоог хангасан байх заалт нэмэх.
	Хуулийн төсөл нийтлэг агуулгаараа төсвийн сахилга, хариуцлагыг сайжруулах зорилготой. Түүнчлэн энэхүү саналаа нарийвчлан хуулийн томъёолол хэлбэрт оруулж 7 дугаар сарын 9-ний өдрийн дотор ирүүлэхийг хүссэн. Гэсэн хэдий ч санал гаргасан иргэн нэмэлтээр мэдээлэл ирүүлээгүй болно. 

	70.2-т хариуцлага хүлээлгэх механизм, гүйцэтгэх албан тушаалтныг тодорхой болгож, шаардлагатай тохиолдолд зөрчлийн болон эрүүгийн хариуцлага хүлээлгэх эрх зүйн орчныг нэмж тусгах.
	Төрийн албан хаагчийг дурдсан шалтгаанаар ажлаас чөлөөлөх нь хэт хатуу зохицуулалт байж болзошгүй гэдгийг хэлэлцүүлэгт оролцогчид дурдсан тул хариуцлагын тогтолцоог оновчтой болгох талаар Төрийн албаны хууль, Хөдөлмөрийн хуультай уялдуулан судлав. Энэхүү зохицуулалт нь төсвийн сахилга батыг сайжруулах, үрэлгэн байдлыг бууруулахад чиглэсэн. Иймд энэхүү агуулгыг ажлаас хоцрох, зан харилцааны доголдол гаргах зэрэг ажилтан, байгууллагын хүрээнд шийдвэрлэх боломжтой зөрчил, дутагдалтай адилтган үзэх нь нийгэм, зарим тодорхой бүлэгт сөрөг нөлөөтэй байх магадлалтай гэж үзлээ. Мөн тохиолдолд ажлаас халах бус сануулах, торгох шийтгэл ногдуулах нь тус заалтуудын хэрэгжилт буурах эрсдэл үүсгэж байна. Тэгэхээр хуулийн төслийн ажлаас халах зохицуулалтыг хэвээр үлдээхээр тогтов.

	2812.5.3 төсвийн урсгал зардлыг төсвийн ерөнхийлөн захирагч бүрээр зардлын ангилал төрлөөр 3-аас доошгүй жилийн гүйцэтгэлтэй харьцуулж, тухайн тухайн зардлыг үндэслэх, тооцоолол, ...... бусад мэдээлэл

	Уг санал хуулийн төслийн заалттай шууд хамааралтай бөгөөд үзэл баримтлалд нийцэж байгаа тул харьцуулах жилийг тодорхой болгох нь оновчтой эсэхийг нарийвчлан судлав. Одоогийн төсвийн төсөлд Урсгал зардлыг өмнөх 2-3 жилтэй харьцуулан гаргаж байна. Иймд хугацааг ахин тодорхойлох шаардлагагүй гэж үзлээ.

	Иргэдэд зориулан боловсруулсан төсвийг E-mongolia платформд байршуулдаг байх.
	Хуулийн төслийн үзэл баримтлалд нийцэж байгаа бөгөөд хуульд тухайн цахим хэрэгслийн нэрийг тодорхой дурдах нь оновчтой эсэхийг нарийвчлан судлав. Ингээд E-mongolia цахим системийн хууль, тогтоолын хүрээнд хэрэглэж буй нийтлэг нэршлийг хуулийн төслийн холбогдох заалтад оруулж найрууллаа. Энэ нь E-mongolia гэх нэршил өөрчлөгдсөн ч төрийн иргэд, олон нийттэй харилцах цахим сувгаар төсвийн төсөл иргэдэд хүрдэг байх боломжийг бүрдүүлнэ.
	281.1.2.энэ хуулийн 281.2.5-д заасан төсвийн төслийн танилцуулга болон холбогдох баримт бичгүүдийг Төрийн үйлчилгээний нэгдсэн цахим системд санал авах боломжтой байнгын ажиллагаатай хэлбэрээр байршуулж, шуурхай утас ажиллуулах.

	Халдварт өвчинтэй холбоотой санхүүжилтийг төсөвт тусгах боломжийг нээж өгөх.
	Хуулийн төслийн үзэл баримтлал, зорилгод хамаарахгүй тул хүлээн авах боломжгүй.

	Монголын Залуучуудын Эвсэл 
Төсвийн хөтөлбөрийн ажилтан: А.Ариунзаяа
	Дээрх үзэл баримтлалаас гадна хөрөнгө оруулалтын төслийн үр нөлөөний үнэлгээ, олон нийтийн хяналтыг эрх зүйн хүрээнд зохицуулах.
	Сүүлийн жилүүдэд хөрөнгө оруулалтын төслийн үр нөлөөг сайжруулах зорилгоор төсвийн төслийн нэгдүгээр хавсралтыг хэмжих нэгжтэй болгосон бөгөөд энэ мэт өөрчлөлтүүдийн үр дүнг тодорхой хугацааны дараа авч үзэх шаардлагатай гэж үзэв. Түүнчлэн Улсын төсөв дэх олон нийтийн оролцоо, хяналтыг сайжруулах чиглэлээр хуулийн төслийн холбогдох заалтуудыг боловсруулсан. Иймд уг саналын агуулгаар хуулийн төсөлд өөрчлөлт оруулах боломжгүй.

	 281.8. Төсвийн хялбаршуулсан товч танилцуулгыг олон улсын жишигт нийцсэн иргэдэд зориулсан төсөв хэлбэрээр боловсруулах бөгөөд аргачлал, загварыг Засгийн газар батална. “Олон улсын жишгийг тодорхой бичих”
	Хуулийн төслийн заалтад жишиг болгох тодорхой улсын нэрийг бичих нь цаашид аргачлалыг сайжруулах, өөрчлөх боломжийг хязгаарлах эрсдэлтэй байдаг. Мөн хуулийн найруулга зүйн хувьд тухайлсан олон улсын гэрээ, хамтарсан хөтөлбөрөөс бусад тохиолдолд аль нэг улс орны нэрийг дурдах нь оновчгүй юм. Харин Иргэдэд зориулсан төсөв хэмээх ойлголт нь тодорхой улсуудад амжилттай хэрэгждэг, манай улсын ном тохимолд нийтлэг хэрэглэгддэг хэлц бөгөөд хуулийн төсөлд үүнийг ашигласан болно. Мөн хуулийн төсөлд юуг хэрхэн тусгахыг нарийвчлан тодорхойлсон тул албаны хүрээнд хэрэглэхэд ойлголтын зөрүүгүй, хоёрдмол утгагүй гэж үзэж байна.
	281.8.Төсвийн хялбаршуулсан товч танилцуулгыг энэ хуулийн 281.2.5-д заасныг баримтлан олон улсын жишигт нийцсэн иргэдэд зориулсан төсөв хэлбэрээр боловсруулах бөгөөд аргачлал, загварыг Засгийн газар батална.
Өөрчлөн найруулах
28¹.8.Төсвийн хялбаршуулсан товч танилцуулгыг энэ хуулийн 28¹.2.5-д заасныг баримтлан төсвийн орлого, зарлага, хөрөнгө оруулалт, төсвийн хэрэгжилт, зарцуулагдах хөрөнгийн зориулалт, хэрэгжих байршил, хүлээгдэж буй үр дүн болон өмнөх онтой харьцуулсан өөрчлөлтийг иргэдэд ойлгомжтой, хүртээмжтэй, ил тод, харьцуулах боломжтой хэлбэрээр хүргэх зарчимд үндэслэн олон улсын жишигт нийцсэн иргэдэд зориулсан төсөв хэлбэрээр боловсруулна. Иргэдэд зориулсан төсвийн аргачлал, загварыг Засгийн газар батална.

	2812.5. (Нээлттэй) = Иргэдийн төсөвтэй адилхан биш. Тэгвэл юугаар өөр вэ? Энэ ялгааг тодруулах!
	Хэлэлцүүлэгт оролцогч хуулийн төсөлд Иргэдийн төсөв гэх утгаар орсныг ташаа ойлгосон байх магадлалтай байна.

	Бусад хуультай уялдуулан, агуулгыг боловсронгуй болгох.
	Хуулийн төслөөр хөндөгдөж буй зүйл, заалтуудын агуулга хүрээ нь өөр хуулиар зохицуулах харилцаатай давхцаагүй. Иймд өөр хуультай уялдуулах шаардлагагүй гэж үзлээ.

	Үндэсний Аудитын газар Ахлах аудитор: У.Оюунхүү
	Олон нийтэд төсвийн мэдээллийг ил тод болгох чиглэлд хуульд нэмэлт, өөрчлөлт оруулж байгааг дэмжиж байна.

	Төсвийн ерөнхийлөн захирагч болон УИХ-ын гишүүдэд тооцох хариуцлагын зохицуулалтыг нэмж тусгах.
	Хариуцлагын тогтолцоог боловсронгуй болгох санал нь хуулийн төслийн үзэл баримтлалд нийцэж байгаа тул хүлээн авч байна. Төсвийн ерөнхийлөн захирагчид хариуцлага тооцох агуулга нь хуулийн төслийн “удирдах албан тушаалтан” гэсэн нийтлэг томьёололд хамаарна. Харин УИХ-ын гишүүдэд хариуцлага тооцох тухай асуудал энэ хуулийн хүрээ, үйлчлэлд хамаарахгүй тул хуулийн төсөлд тусгах боломжгүй. Иймд УИХ-ын намрын чуулганаар хэлэлцэгдэх УИХ-ын гишүүний сахилга, хариуцлагатай холбоотой хуулийн төслүүдэд зарчмын зөрүүтэй санал хэлбэрээр оруулах талаар судалж байна.

	Төсвийн тухай хуулийг зөрчсөн, хуульд заасан шаардлага хангаагүй төсөл, арга хэмжээг төсөв хэлэлцэх явцад нэмсэн тохиолдолд хэн, хэрхэн хянах, хариуцлага тооцох талаар УИХ-ын чуулганы дэгийн тухай хуульд өөрчлөлт оруулах шаардлагатай.
	УИХ-ын намрын чуулганаар УИХ-ын гишүүний сахилга, хариуцлагын асуудлыг хөндсөн Улсын Их Хурлын тухай болон холбогдох хуулийн төслүүдийг хэлэлцэхээр төлөвлөсөн тул тэр хуулийн төсөлд зарчмын зөрүүтэй санал гаргах талаар судалж байна.

	Байгууллага, нэр, хаяг тодорхойгүй оролцогч
	31.4.8 Нэгж өртөг, тоо хэмжээг ямар зардалд тооцохыг сайтар нягтлах. Бүх урсгал зардлыг тооцох нь хэр үр дүнтэй вэ?
	Батлан хамгаалах, төрийн нууц, үндэсний аюулгүй байдлын чиг үүргийг гүйцэтгэдэг байгууллагуудын урсгал зардлыг төсвийн төслөөр олон нийтэд ил болгох нь зохимжгүй гэсэн зарим оролцогчдын саналыг хүндэтгэн үзэж, холбогдох заалтыг өөрчлөн найруулах саналтай байна.
	Өөрчлөн найруулах
[bookmark: _Hlk238042648]281.2.5.3.төсвийн урсгал зардлыг төрийн тусгай чиг үүргийн байгууллагуудаас бусад төсвийн шууд захирагч бүрээр зардлын ангилал, төрлөөр өмнөх онуудтай харьцуулж, тухайн зардлын үндэслэл, тооцоолол, тайлбар, бусад мэдээлэл;
31.4.8.Урсгал зардлыг төрийн тусгай чиг үүргийн байгууллагуудаас бусад төсвийн шууд захирагчаар зардлын нэр, төрөл, зориулалт, нэгж өртөг, тоо хэмжээ, нийт үнэ, зорилтот бүлэг болон хэрэгжилтийн үр дүнтэй уялдуулсан нарийвчилсан тооцоо;
32.2.23.Урсгал зардлыг төрийн тусгай чиг үүргийн байгууллагуудаас бусад төсвийн шууд захирагчаар зардлын нэр, төрөл, зориулалт, нэгж өртөг, тоо хэмжээ, нийт үнэ, зарцуулах бүлэг зэргээр ангилж төсвийн захирагч бүрээр нарийвчилсан тооцоо;

	Сангийн яам Ахлах шинжээч: Н.Сансармаа, Мэргэжилтэн: Э.Номин-Эрдэнэ
	Төсвийн хөрөнгө оруулалтын жагсаалтын мэдээллийг нэмэгдүүлэх асуудлыг Төсвийн хөрөнгө оруулалтын удирдлагын тухай хуулийн төсөлд тусгах.
	Одоогийн байдлаар Төсвийн хөрөнгө оруулалтын төсөл, хөтөлбөрийн талаарх харилцааг Төсвийн тухай хуулиар зохицуулж байгаа бөгөөд иймд хуулийн төсөлд оруулсан хөрөнгө оруулалтын төсөл хөтөлбөрийн талаарх зохицуулалтуудыг хэвээр үлдээх нь зүйтэй байна. Харин Засгийн газраас боловсруулж буй Төсвийн хөрөнгө оруулалтын удирдлагын тухай хуулийн төсөлд энэхүү хуулийн төслийн агуулгын хүрээнд санал хүргүүлж, УИХ-аар хэлэлцэх үед хуулийн төслүүдийн уялдааг хангах чиглэлээр ажиллана.

	27.1.8-д туссан эрэмбэлэх аргачлал заасныг “Төсвийн хөрөнгө оруулалтын удирдлагын тухай” анхдагч хуулийн төсөлд оруулах.
	Одоогийн байдлаар Төсвийн хөрөнгө оруулалтын төсөл, хөтөлбөрийг эрэмбэлэх харилцааг Төсвийн тухай хуулиар зохицуулж байгаа бөгөөд иймд хуулийн төсөлд оруулсан холбогдох зохицуулалтыг хэвээр үлдээх нь зүйтэй гэж үзлээ. Харин Засгийн газраас боловсруулж буй Төсвийн хөрөнгө оруулалтын удирдлагын тухай хуулийн төсөлд энэхүү хуулийн төслийн агуулгын хүрээнд санал хүргүүлж, УИХ-аар хэлэлцэх үед хуулийн төслүүдийн уялдааг хангах чиглэлээр ажиллана.

	70.2-т туссан хариуцлагын заалтыг Төрийн албаны тухай хууль болон бусад холбогдох хууль тогтоомжтой нийцүүлэх.
	Төрийн албан хаагчид хариуцлага хүлээлгэх харилцааг Төрийн албаны тухай хуулийн хүрээнд салбарын хууль тогтоомжоор шийдвэрлэдэг. Хуулийн төслөөр хөндөгдөж буй 70.2 дахь заалт нь одоогийн хуульд байгаа зохицуулалт тул Төрийн албаны тухай хуульд нийцэж байгаа болно.

	27.7-д үнэлж эрэмбэлээгүй төслийг нэмж тусгахыг хориглох заалтыг дэмжиж байна.

	Засгийн газрын 2024 оны 93 дугаар тогтоолд заасан “Төсвийн төсөл, дунд хугацааны төсвийн хүрээний мэдэгдлийн төслийн талаарх олон нийтийн хэлэлцүүлэг зохион байгуулах журам”-д олон нийтэд хүргэх, хэлэлцүүлэг хийхтэй холбоотой заалтуудыг нэмж тусгах замаар шийдвэрлэх боломжтой.
	Хуулийн төсөл батлагдсанаар энэхүү журам улам тодорхой байдлаар ахин зохицуулагдах боломж бүрдэнэ.

	МУИС-ийн Хууль зүйн 1-р курсын оюутан (С.Ууганзаяа)
	Чухлын дараалал гаргасан нь таалагдсан. Чухлын эрэмбийг иргэдийн дунд санал асуулга, судалгааны аргаар тодорхойлбол илүү бодит шийдвэр гарна.
	Төсвийн тухай хуулийн одоогийн зохицуулалт болон энэхүү хуулийн төслийн заалтаар олон нийтээс санал авах ажиллагааг илүү нарийвчлан зохицуулна. Мөн төсвийн хөрөнгөөр санхүүжүүлэх төсөл, хөтөлбөр, арга хэмжээг оноогоор үнэлж эрэмбэлэхэд иргэдийн саналыг нэг шалгуур болгон авч үзнэ.

	Иргэд өндөр татвар төлөхөөс илүү улсын төсвийн зарцуулалтад бухимдаж байна. Иргэдийн оролцоог нэмэгдүүлэхийн тулд төсвийн бүрэлдэхүүн, зарцуулалт, иргэдийн хууль ёсны оролцооны тухай мэдлэгийг боловсролын системд (сургуулийн хичээлд) шигтгэж өгөх.
	Энэ санал Төсвийн тухай хуульд нэмэлт, өөрчлөлт оруулах тухай энэ хуулийн төслийн үзэл баримтлалд хамаарахгүй, энэ хуулиар зохицуулах харилцаа биш тул хуулийн төсөлд тусгах боломжгүй. Харин УИХ-ын гишүүний ажлын чиг үүргийн хүрээнд анхаарч ажиллана.

	Цогц Хөгжлийн Үндэсний төв (Хөтөлбөрийн ажилтан: Г.Төгөлдөр)
	 Бичгээр дэлгэрэнгүй санал хүргүүлнэ.

Байгууллага, нэр, хаяг тодорхойгүй оролцогч
	Ил тод байдал. Жил бүр хяналтын сонсгол хийж байх ёстой; УИХ-ын Хяналт шалгалтын тухай хуулийн 5.1-д заасан мэдээллийн нэгдсэн сангийн заалтын хэрэгжилтийг хангуулах.
	Тус санал нь энэ хуулийн төслийн үзэл баримтлалд хамаарахгүй, энэ хуулиар зохицуулах харилцаа биш тул хуулийн төсөлд тусгах боломжгүй. Харин УИХ-ын гишүүний Засгийн газарт хяналт тавих чиг үүргийн хүрээнд анхаарч ажиллана.

	Олон улсад төсвийн сонсголыг жил бүр хийдэгтэй адил зохицуулалтыг нэмэлтээр оруулах.
	Энэхүү санал Нийтийн сонсголын тухай хуулиар зохицуулагдсан харилцаа тул энэ хуулийн төсөлд нэмж тусгах боломжгүй. Харин сонсголыг тогтмол зохион байгуулж, хяналт тавих талаар анхаарч ажиллана.

	8 бүлэг, 61 дүгээр зүйл – Төсвийн хөрөнгө оруулалтын хуульд санал гаргах.
	Саналын агуулга тодорхойгүй тул тодорхой хариу өгөх боломжгүй.

	 Санал өгөх, нэмэлт feedback өгөх зохицуулалт дээр анхаарах – 32.6 нээлттэй өгөгдлийн заалт дээр.
	Төсвийн мэдээллийн хүртээмж, ил тод байдлыг нэмэгдүүлэх хуулийн төслийн зорилготой нийцэж байгаа тул саналыг үзэл баримтлалын хүрээнд хүлээн авч, тухайн заалтыг нарийвчлан зохицуулахаар ажиллав. Төсвийн төслийн талаарх олон нийтийн хэлэлцүүлгийн санал, үр дүнг төсвийн төсөлд тусгах, ирэх жилийн төсвийн төлөвлөлтөд тусгах талаар хуулийн төслийн холбогдох заалтыг ахин өөрчлөн найрууллаа.
	Өөрчлөн найруулах
32.2.6.Төслийн дугаар, төсөл, арга хэмжээний нэр, хүчин чадал, байршил, эхлэх дуусах хугацаа, төсөвт өртөг /анхны, сүүлийн, анхны төсөвт өртөг өөрчлөгдсөн бол өөрчлөгдсөн шалтгаан үндэслэл/, тухайн онд санхүүжих дүн, улсын хөгжлийн жилийн төлөвлөгөөнд тусгагдсан холбогдох арга хэмжээний дугаар, уг төлөвлөгөө дэх төсөл, арга хэмжээний эрэмбэ, эрэмбийн оноо, үндэслэл тайлбар болон бусад шаардлагатай мэдээллийг багтаасан хөрөнгө оруулалтын төсөл, арга хэмжээний жагсаалт /задгай, нээлттэй өгөгдөл хэлбэрээр,  санхүүжилтийн эх үүсвэрээр/;

	Хэлэлцүүлэг болохоос өмнө холбогдох мэдээллийг нэмж боловсруулах.
	Саналын агуулга тодорхойгүй тул хуулийн төсөлд нэмэлт, өөрчлөлт хийх боломжгүй.

	Саналыг бодит болгох – 8 дугаар сард гарсан саналыг дараа жилийн 4 дүгээр сард нэмж оруулахаар төсвийн цагалбар дээр тусгах.
	Төсвийн мэдээллийн хүртээмж, ил тод байдлыг нэмэгдүүлэх хуулийн төслийн зорилготой нийцэж байгаа тул саналыг үзэл баримтлалын хүрээнд хүлээн авч, нарийвчлан зохицуулахаар ажиллав.
	Шинээр нэмэх
281.9.Төсвийн төслийн олон нийтийн хэлэлцүүлгээс гарсан санал, үр дүнг дараа оны төсвийн төслийг боловсруулахад мөрдлөгө болгоно.

	28 дугаар зүйл дээр – санал хүргүүлэх хугацааг тодорхой тавьж өгөх.
	Төсвийн мэдээллийн хүртээмж, ил тод байдлыг нэмэгдүүлэх хуулийн төслийн зорилготой нийцэж байгаа тул саналыг үзэл баримтлалын хүрээнд хүлээн авч, нэмэлтээр судлав. Төсвийн тухай хуульд төсвийн олон нийтийн хэлэлцүүлгийн хугацааг тодорхой хуульчилсан тул ахин өөрчлөх нь үр дүнгүй гэж үзэв.
	

	61
	
	5 гишүүн баталж байна – улс төрийн томилгоонд хяналт, хариуцлага тооцох.
	Энэхүү санал нь хуулийн төслийн хүрээнд шууд хамааралгүй мөн агуулга нарийвчлагдаагүй байна. Гэсэн хэдий ч УИХ-ын намрын чуулганаар УИХ-ын гишүүний сахилга, хариуцлагын асуудлыг хөндсөн Улсын Их Хурлын тухай болон холбогдох хуулийн төслүүдийг хэлэлцэхээр төлөвлөсөн тул тэр хуулийн төсөлд уг саналтай холбоотой зарчмын зөрүүтэй санал гаргах талаар судалж байна.
	

	62
	
	Төсвийн ерөнхийлөн захирагчид хариуцлага тооцох.
	Төсвийн ерөнхийлөн захирагчид хариуцлага тооцох агуулга нь хуулийн төслийн “удирдах албан тушаалтан” гэсэн нийтлэг томьёололд хамаарна гэж үзэж байна. Удирдах албан тушаалтан гэх томъёоллыг өөрчлөх нь төрийн албан тушаалыг нэг бүрчлэн дурдах, зарим албан тушаал орхигдох, холбогдох хууль тогтоомжоор албан тушаалын нэршил өөрчлөгдөх тохиолдолд нэр томъёоны зөрүү үүсэх зэрэг эрсдэлтэй.

	УИХ-д хяналт тавих – хяналт, хариуцлагын тогтолцоог бүрдүүлэх.
	Энэ санал Төсвийн тухай хуульд нэмэлт, өөрчлөлт оруулах тухай хуулийн төслийн үзэл баримтлалд хамаарахгүй, энэ хуулиар зохицуулах харилцаа биш тул хуулийн төсөлд тусгах боломжгүй. Харин УИХ-ын гишүүний Засгийн газарт хяналт тавих чиг үүргийн хүрээнд анхаарч ажиллана.

	Иргэний нийгмийн байгууллагаас санал авч, өөрчлөлт хийх.
	Хуулийн төслийн талаар иргэний нийгмийн байгууллагууд, иргэдийн саналыг авч, тухайн саналыг тусгасан эсэх талаар буцаан мэдэгдсэн.

	Урсгал зардалд бүх тооцоог оруулах нь хэр зүйтэй болохыг эргэн харах.
	Батлан хамгаалах, цэрэг, цагдаа зэрэг төрийн нууц, үндэсний аюулгүй байдлын чиг үүргийг гүйцэтгэдэг байгууллагуудын урсгал зардлыг төсвийн төслөөр олон нийтэд ил болгох нь зохимжгүй гэсэн зарим төлөөллийн санал үндэслэлтэй тул холбогдох заалтыг өөрчлөн найруулав.
	Өөрчлөн найруулах
281.2.5.3.төсвийн урсгал зардлыг төрийн тусгай чиг үүргийн байгууллагуудаас бусад төсвийн шууд захирагч бүрээр зардлын ангилал, төрлөөр өмнөх онуудтай харьцуулж, тухайн зардлын үндэслэл, тооцоолол, тайлбар, бусад мэдээлэл;
31.4.8.Урсгал зардлыг төрийн тусгай чиг үүргийн байгууллагуудаас бусад төсвийн шууд захирагчаар зардлын нэр, төрөл, зориулалт, нэгж өртөг, тоо хэмжээ, нийт үнэ, зорилтот бүлэг болон хэрэгжилтийн үр дүнтэй уялдуулсан нарийвчилсан тооцоо;
32.2.23.Урсгал зардлыг төрийн тусгай чиг үүргийн байгууллагуудаас бусад төсвийн шууд захирагчаар зардлын нэр, төрөл, зориулалт, нэгж өртөг, тоо хэмжээ, нийт үнэ, зарцуулах бүлэг зэргээр ангилж төсвийн захирагч бүрээр нарийвчилсан тооцоо;

	Зарим байгууллагуудын албан бичгээр ирүүлсэн санал

	Үндэсний Аудитын газар
	Хуулийн төсөл дэх 27.7 дахь хэсгийг “Энэ хуулийн 27.1.8-д заасны дагуу эдийн засгийн үр ашиг, нийгмийн ач холбогдлыг тооцоогүй, үнэлж, эрэмбэлээгүй төсөл, арга хэмжээг” гэж найруулах;
	Энэхүү санал нь Төсвийн хөрөнгө оруулалтаар шинээр хэрэгжүүлэх барилга байгууламжийн төсөл, арга хэмжээний үнэлгээ, эрэмбэ нь эдийн засгийн үр ашиг, нийгмийн ач холбогдлын тооцоонд суурилах ёстойг илүү тодруулсан. Мөн энэ хэсгийг нэмснээр тухайн төсөл, арга хэмжээний техник эдийн засгийн үндэслэлд дээрх хоёр үзүүлэлтийг чухалчлан авч үзэх боломж бүрдэнэ. Иймд саналыг хүлээн авч холбогдох заалтыг өөрчлөн найруулав. Гэхдээ зарим нэр томъёог сайжруулж, өгүүлбэр дэх байрыг оновчтой хуваарилав.
	Өөрчлөн найруулах
27.7.Энэ хуулийн 27.1.8-д заасны дагуу нийгмийн хэрэгцээ, шаардлага, эдийн засгийн үр өгөөжийг тооцоогүй, үнэлж, эрэмбэлээгүй төсөл, арга хэмжээг улсын төсвийн төсөлд тусгахыг хориглоно;

	Хуулийн төсөл дэх 29.3.7 дахь заалтыг “Улсын хөрөнгө оруулалтын төсөл, арга хэмжээг энэ хуулийн 27.1.8-д заасан эдийн засгийн үр ашиг, нийгмийн ач холбогдлын тооцоо, үнэлгээ, эрэмбэд үндэслэн гэж найруулах;
	Хуулийн төсөл дэх 27.7 дахь заалтыг энэхүү агуулгаар нэмж өөрчлөн найруулж, хэрэгжилтийн үр өгөөжийг сайжруулах ач холбогдолтой гэж үзсэн тул мөн энэ саналыг хүлээн авч холбогдох заалтыг сайжруулав.
	Өөрчлөн найруулах
29.3.7.Улсын хөрөнгө оруулалтын төсөл, арга хэмжээг энэ хуулийн 27.1.8-д заасан нийгмийн хэрэгцээ, шаардлага, эдийн засгийн үр ашгийн тооцоо, үнэлгээ, эрэмбэд үндэслэн, төсвийн хязгаарт багтаан, салбарын эрэмбийн дарааллыг алдагдуулахгүйгээр төсвийн төсөлд тусгана.

	Хуулийн төсөл дэх 281.8 дахь заалт “... олон улсын жишигт нийцсэн иргэдэд зориулсан төсөв ...”-ийн жишиг шалгуурыг тодорхой тусгах саналтай байна. Тухайлбал, төсвийн зарцуулалт хаана юунд зориулагдах, хөрөнгө оруулалт аль салбарт хийгдэх, улсын болон салбарын, орон нутгийн төсөв, түүний хэрэгжилтийн мэдээллийг иргэдэд ойлгомжтой, ил тод хүргэх гэх мэт ...
	Хэлэлцүүлэгт оролцогчдоос иргэдэд зориулсан төсөв гэх ойлголтыг илүү тодруулах шааардлагатай гэх саналууд нэлээдгүй ирсэн. Тиймээс зөвхөн “олон улсын жишигт нийцсэн” гэж ерөнхийлөх бус, иргэдэд зориулсан төсөвт ямар зарчмаар мэдээлэл хүргэхийг хуульд тодорхой тусгах нь зүйтэй гэж үзэж байна. Олон улсын жишигт иргэдийн төсөв нь төсвийн гол мэдээллийг мэргэжлийн, албаны бус, ойлгомжтой хэлээр тайлбарлаж, орлого, зарлага, бодлогын тэргүүлэх чиглэл болон хөрөнгийн хуваарилалтыг иргэдэд хүргэхэд чиглэдэг. Тэгэхээр иргэдэд хүргэх шаардлагатай үндсэн зарчмуудыг тус заалтад нэмэлтээр оруулж найрууллаа. 
	281.8.Төсвийн хялбаршуулсан товч танилцуулгыг энэ хуулийн 281.2.5-д заасныг баримтлан олон улсын жишигт нийцсэн иргэдэд зориулсан төсөв хэлбэрээр боловсруулах бөгөөд аргачлал, загварыг Засгийн газар батална.
Өөрчлөн найруулах
28¹.8.Төсвийн хялбаршуулсан товч танилцуулгыг энэ хуулийн 28¹.2.5-д заасныг баримтлан төсвийн орлого, зарлага, хөрөнгө оруулалт, төсвийн хэрэгжилт, зарцуулагдах хөрөнгийн зориулалт, хэрэгжих байршил, хүлээгдэж буй үр дүн болон өмнөх онтой харьцуулсан өөрчлөлтийг иргэдэд ойлгомжтой, хүртээмжтэй, ил тод, харьцуулах боломжтой хэлбэрээр хүргэх зарчимд үндэслэн олон улсын жишигт нийцсэн иргэдэд зориулсан төсөв хэлбэрээр боловсруулна. Иргэдэд зориулсан төсвийн аргачлал, загварыг Засгийн газар батална.

	281 дугаар зүйлд “төсвийн ерөнхийлөн захирагчаас төсвийн төслийн санал хүргүүлэх, нэгтгэн боловсруулах, төсвийн төслийг Улсын Их Хуралд өргөн мэдүүлэх үе шат бүрийн төсвийн задаргаа, мэдээллийг олон нийтэд нээлттэй, ил тод мэдээлэх” гэсэн агуулгыг нэмж тусгах саналтай байна.
	Төсвийн тухай хуульд төсвийн төсөл боловсруулах, өргөн мэдүүлэх, батлах үйл явцад олон нийтэд нээлттэй, ил тод тогтмол мэдээлэх үүргийг тухай бүр зохицуулсан байгаа тул ахин нэмэлт заалт оруулах шаардлагагүй гэж үзэв. Харин хуулийн энэхүү заалтуудыг мөрдөхөд хяналт тавьж ажиллана.

	Хуулийн төсөл дэх 70.2. дахь хэсэгт “Төсвийн тухай хуулийн 291.1, 291.2-т заасан шаардлагыг” гэж тусгах саналтай байна.
	Хариуцлага хүлээлгэх зохицуулалт буюу 70.2 дахь хэсэгт саналд дурдагдсан 291.1, 291.2 хэсгүүд нь нийт зүйлээрээ уг заалтын 27.1.8 дахь хэсэгт дурдагдсан байгаа тул илүү тодруулж ахин оруулах шаардлагагүй гэж үзэв.

	Монголын Үндэсний Худалдаа Аж Үйлдвэрийн Танхим
	Хуулийн төслийн 28.7. Иргэн, хуулийн этгээдийн гаргасан саналыг хүлээн авсан, эсхүл аваагүй эсэхийг үндэслэл, шалтгааны хамт эгүүлэн мэдэгдэж, ирүүлсэн саналуудын талаарх тоон болон холбогдох мэдээллийг нэгтгэн энэ хуулийн 281.2-д заасан хугацаанд ил тод, нээлттэй тайлагнах.
Иргэдийн саналыг авсан эсэхээ эргэн мэдэгдэхдээ зөвхөн “тийм/үгүй” гэх биш, хэрэв татгалзсан бол түүнийг мэргэжлийн үүднээс үндэслэлтэйгээр тайлбарлах шаардлагатай. Хуульд заасан шаардлагын дагуу иргэд, олон нийтийн оролцоог хангасан болж, саналын хуудас дахь жагсаалтыг дүүргэх зорилгоор иргэд, ААН-ээс санал авах байдал хууль тогтоогчдын дунд түгээмэл ажиглагддаг.
	Хуулийн төслийн 281.7-д иргэн, хуулийн этгээдийн гаргасан саналыг хүлээн авсан эсэхийг эргүүлэн мэдэгдэхээр аль хэдийн тусгасан. Харин саналыг төсөлд тусгасан эсэх, тусаагүй бол үндэслэлийг санал гаргасан иргэн бүрд мэдэгдэх нь төрийн байгууллагын ачааллыг тодорхой хугацаанд огцом нэмэгдүүлэх, Сангийн яамны төсвийн төслөө сайжруулах, өргөн барих ажилд хүндрэл учрах магадлалтай тул олон нийтийн хэлэлцүүлгийн дүнг нээлттэй тайлагнах, ач холбогдол бүхий саналыг ирэх жилийн төсөлд тусгах зохицуулалтыг хуулийн төсөлд орууллаа.

	Хуулийн одоогийн зарим заалтуудыг өөрчлөх санал “Гүйцэтгэл” гэх нэр томъёо нь илүү процессын шинжтэй буюу төсөв захирагч төсвөө хуульд нийцсэн арга зам, дараалал, хугацаагаар зарцуулж байна уу гэдэгт төвлөрөх тул Төсвийн тухай хуулиар үр дүн, үр нөлөө гэдэг ойлголт эерэг үзүүлэлттэй эсэхийг авч хэлэлцэхгүй байгаа болно. Тиймээс Төсвийн тухай хуулийн 14.2.3 дахь заалтыг “өөрийн эрхлэх асуудлын хүрээнд төсвийг үр ашигтай удирдах, гүйцэтгэл, үр дүнг хангах” гэж өөрчлөн найруулах саналтай байна.
	Хуулийн төслийн үзэл баримтлалтай нийцсэн төдийгүй төсвийн хэрэгжилтийн үр ашгийг дээшлүүлэхэд чиглэсэн санал тул хүлээн авч хуулийн төслийн холбогдох хэсэгт оруулав.
	Шинээр өөрчлөн найруулах
14.2.3.өөрийн эрхлэх асуудлын хүрээнд төсвийг үр ашигтай удирдах, гүйцэтгэл, үр дүнг хангах;

	Төсвийн тухай хуульд үр дүн гэх холбоо үг олон байх боловч үр дүнгийн үзүүлэлтийг тодорхойлох, тайлагнах эрх хэмжээ, төсөв захирагчид өөрт нь байх бөгөөд төсвийн ерөнхийлөн захирагч түүнийг цаасан дээр ёсчлох төдий үнэлж байгаа нь төсөв захиран зарцуулалтыг процессын дагуу боловч зорилгодоо хүрсэн байхад сөрөг нөлөөлөл болж байна. Иймд Төсвийн тухай хуулийн 14.3 дахь заалтыг “Төсвийн ерөнхийлөн захирагч өөрийн эрхлэх асуудлын төсвийн орлого, зарлагын зүй зохистой, үр ашигтай байдал, үр дүнгийн гүйцэтгэлийг хангаж, өөрт хамаарах төсвийн гүйцэтгэлийн биелэлт, нийгэм, эдийн засагт үзүүлэх үр нөлөөний үнэлгээг хангасан байдлыг санхүү, төсвийн асуудал эрхэлсэн төрийн захиргааны төв байгууллага, тухайн шатны иргэдийн Төлөөлөгчдийн Хурал, болон Зөвлөл Засгийн газар, Улсын Их Хурлын өмнө бүрэн хариуцна.” Гэж өөрчлөн найрулах саналыг дэвшүүлж байна.
	Үндэсний Аудитын Газраас ирүүлсэн саналтай ойролцоо буюу нийгэм, эдийн засагт үзүүлэх үр нөлөөний үнэлгээ хийхийг Төсвийн ерөнхийлөн захирагчид үүрэг болгож, тухайн заалтыг илүү боловсронгуй болгосон нь хуулийн төслийн үзэл баримтлалд нийцэж байгаа тул энэ саналыг хүлээн авч найруулгын хувьд сайжруулахаар тогтов.
	Шинээр өөрчлөн найруулах
14.3.Төсвийн ерөнхийлөн захирагч өөрийн эрхлэх асуудлын төсвийн орлого, зарлагын зүй зохистой, үр ашигтай байдал, үр дүнгийн гүйцэтгэлийг хангаж, өөрт хамаарах төсвийн гүйцэтгэлийн биелэлт, нийгэм, эдийн засагт үзүүлэх үр нөлөөний үнэлгээний үр дүнг санхүү, төсвийн асуудал эрхэлсэн төрийн захиргааны төв байгууллага, тухайн шатны иргэдийн Төлөөлөгчдийн Хурал,  болон Зөвлөл Засгийн газар, Улсын Их Хурлын өмнө бүрэн хариуцна.

	Зохих журмын дагуу эрэмбэлж, оноожуулсан ч төсөл, арга хэмжээгээ төсөвт тусгуулаад л орхидог, үр дүнг үздэггүй байдал арилахгүй хэвээр байхаар байна.
Иймээс Төсвийн тухай хуулийн 24.6 дэх заалтыг “Төсөв захирагчийн үйл ажиллагаа, хэрэгжүүлэх хөтөлбөр, төсөл, арга хэмжээний урсгал болон хөрөнгийн зардлыг төлөвлөх, гүйцэтгэл, үр дүнгийн хяналт хийхдээ холбогдох норм, норматив, батлагдсан стандарт, зураг төсвийг үндэслэнэ.” гэж өөрчлөн найруулах саналтай байна.
	Энэ санал нь 14.2.3 дахь заалтыг өөрчлөн найруулах саналын үргэлжлэл бөгөөд хуулийн төслийн үзэл баримтлалд нийцэж, төсвийн хэрэгжилт үр дүнд суурилах нөхцөл бүрдэж байгаа тул хүлээн авахаар шийдвэрлэв.
	Шинээр өөрчлөн найруулах
24.6.Төсөв захирагчийн үйл ажиллагаа, хэрэгжүүлэх хөтөлбөр, төсөл, арга хэмжээний урсгал болон хөрөнгийн зардлыг төлөвлөх, гүйцэтгэл, үр дүнгийн хяналт хийхдээ холбогдох норм, норматив, батлагдсан стандарт, зураг төсвийг үндэслэнэ.

	Хуулийн төсөлд урсгал зардлыг зардлын нэр төрөл бүрээр, нэгж өртөг, тоо хэмжээ, зорилтот бүлэгтэй уялдуулан нарийвчлан тооцож, тайлагнах шаардлага болон төслийг үнэлж, эрэмбэлэх нэмэлт зохицуулалт тусгагдаж байх ба энэ нь шилжилтийн үед захиргааны ачаалал, хүний нөөц, ур чадварын дутагдалд хүргэж болзошгүй бөгөөд мэдлэг, мэдээлэлгүйн улмаас ажлаас халагдах хариуцлага хүлээх тул зохих ур чадвар эзэмшүүлсний дараа хариуцлага тооцох нь зүйтэй юм. Иймд Төсвийн тухай хуулийн 38.1-д “38.1.13.Төсвийн захирагчдыг төсвийн төсөл боловсруулах арга, аргачлал, цахим систем болон хуулийн 27.1.8-д заасны дагуу төсвийг үнэлж, эрэмбэлэх арга, аргачлалд сургах, сургалтыг улирал тутам зохион байгуулах” гэж шинэ заалт нэмэх эсвэл Хуулийн нэмэлт, өөрчлөлтийг дагаж мөрдөх журмын тухай хуулийн төслийг дагалдуулах саналтай байна.  
	Энэ санал нь хуулийн төслийг хэрэгжүүлэх, үр дүнг нэмэгдүүлэх үр дүнтэй тул хүлээн авч найруулгыг оновчтой томъёолохоор тогтов.
	Шинээр нэмэх
38.1.13.Төсвийн захирагчдыг төсвийн төсөл боловсруулах болон энэ хуулийн 27.1.8-д заасны дагуу төсвийн хөрөнгө оруулалтын төсөл, арга хэмжээг үнэлж, эрэмбэлэх арга, аргачлалд сургах, сургалтыг төсвийн жилд нэгээс багагүй удаа зохион байгуулах;

	Төсвийн тодотгол хийх нэрийдлээр хуулийн 34.1.3, 34.2.3 дахь заалтуудыг хийдүүлэн ашиглаж, төсвийг тодотголоороо хэд дахин нэмэгдүүлэх тохиолдол гарсан тул тус дураар аашилдаг байдлыг хуулиар хязгаарлах шаардлагатай. Иймд дээрх хоёр заалтыг дараах байдлаар өөрчлөн найруулах саналтай байна.
34.1.3.энэ хуулийн 29.7-д заасан үндэслэл бий болсон нь эдийн засгийн шинжилгээ, нарийвчилсан үнэлгээгээр нотлогдсон тохиолдолд энэ хуулийн 27.1.8-д заасан тухайн төслийн эрэмбэ, оноог харгалзан батлагдсан хөтөлбөр, төсөл, арга хэмжээний төсөвт өртөгт өөрчлөлт оруулах;
34.2.3.энэ хуулийн 29.7-д заасан үндэслэл бий болсон нь эдийн засгийн шинжилгээ, нарийвчилсан үнэлгээгээр нотлогдсон тохиолдолд энэ хуулийн 27.1.8-д заасан тухайн төслийн эрэмбэ, оноог харгалзан батлагдсан хөтөлбөр, төсөл, арга хэмжээний төсөвт өртөгт өөрчлөлт оруулах.
	Энэ санал нь хэлэлцүүлгийн үеэр гарсан төсөвт тодотгол хийх нөхцөл байдлыг хуулийн төслийн үзэл баримтлалд нийцүүлэх санаачлагатай уялдаатай тул хүлээн авч найруулгыг сайжруулахаар тогтов.
	Шинээр өөрчлөн найруулах
[bookmark: _Hlk238045613]34.1.3.энэ хуулийн 29.7-д заасан үндэслэл бий болсон нь нийгэм, эдийн засгийн нарийвчилсан шинжилгээгээр нотлогдсон тохиолдолд энэ хуулийн 27.1.8-д заасан тухайн төслийн эрэмбэ, оноог харгалзан батлагдсан хөтөлбөр, төсөл, арга хэмжээний төсөвт өртөгт өөрчлөлт оруулах;
Шинээр өөрчлөн найруулах
[bookmark: _Hlk238045711]34.2.3.энэ хуулийн 29.7-д заасан үндэслэл бий болсон нь нийгэм, эдийн засгийн нарийвчилсан шинжилгээгээр нотлогдсон тохиолдолд энэ хуулийн 27.1.8-д заасан тухайн төслийн эрэмбэ, оноог харгалзан батлагдсан хөтөлбөр, төсөл, арга хэмжээний төсөвт өртөгт өөрчлөлт оруулах.



